stanford-oval/wikipedia huggingface dataset:
קבר מרים
הכנסייה הביזנטית

המערה נמצאת בערוץ נחל קדרון, בחלקו הנקרא במקרא "עמק יהושפט" וממוקם בין הר הזיתים להר הבית. הקברים המקוריים מתוארכים למאה הראשונה לספירה ומורכבים מקברי כוכים וארקוסילה. מאוחר יותר הקבר שזוהה כקברה של מרים הופרד מהסלע שהקיף אותו ועוצב בצורת צלב.
בראשית המאה ה-5 נבנתה הכנסייה הביזנטית שהוקדשה על ידי פטריארך ירושלים יובנליס (422-458) מיד לאחר ועידת כלקדון. דומה כי הקיסר מאוריציוס החליף בסוף המאה ה-6 את הכנסייה הצנועה שעמדה מעל לקבר בבזיליקה מפוארת יותר, והכנסייה הקודמת הפכה לקריפטה. הכנסייה העליונה נהרסה על ידי הפרסים ב-614 והייתה בין הראשונות ששוקמו על ידי מודסטוס. במאה ה-9 נבנה לידה גם מנזר.
תולדות הכנסייה בתקופה הצלבנית ולאחר מכן

גוטפריד מבויון בנה במקום מנזר לנזירים בנדיקטינים מקלוני. הצלבנים בנו את הכנסייה מחדש סביב 1130 והקיפו אותה ואת מנזר מרים הקדושה הסמוך בחומות חזקות עם מגדלים גבוהים. הכנסייה העליונה נהרסה בשנית בעת כיבושו של צלאח אל דין ב-1187. הפרנציסקנים קיבלו חזקה על הכנסייה באמצע המאה ה-14. עם זאת ב-1757 הכנסייה נמסרה ליוונים אורתודוקסים עד לעצם היום הזה.
תיאור האתר

לאחר כיבושו של צלאח א-דין הכנסייה והמנזר נהרסו ורק הכניסה והקפלה התת-קרקעית שרדו. חזית האתר הנוכחי היא צלבנית. אל האתר מוביל גרם מדרגות צלבני המורכב מ-47 מדרגות.
המלכה מליסנדה של ממלכת ירושלים הצלבנית נקברה בקפלה מימין למדרגות ב-1161. מליסנדה הייתה בתו של בלדווין השני שהתחתנה עם פולק מאנז'ו. לאחר מותו של בעלה היא שלטה על הממלכה עד שבנה, בלדווין השלישי, הגיע לבגרות ב-1152. המתיחות בינה לבין בנה הובילה למאבק צבאי בין השנים. מליסנדה התבצרה עם נאמניה במצודת העיר בירושלים אך בסופו של דבר ויתרה על ירושלים והסתפקה בשכם בלבד שנותרה רכושה. הקפלה בה נקברה מליסנדה מזוהה גם  עם מקום מסורתי של קברות אנה (חנה) ויואכים (יהויכין), הוריה של מרים ומול הקפלה ממקמות המסורות את קברו של בעלה יוסף.
האולם התת-קרקעי מעוצב בצורת צלב. בחלק המזרחי של האולם מצויה קפלה קטנה עם קברה המסורתי של מרים ומעליה אדיקולה. למרות שבעלי המקום הם יוונים וארמנים, לקופטים ולסורים-אורתודוקסים יש זכות לקיים במקום פולחן. באתר מספר מזבחות: במערב, מזבח קופטי, ברחבה שבתחתית המדרגות ומצפון מזבחות יוונים אורתודוקסיים, וממערב לקבר מזבח ארמני. מצפון לקבר ישנו מקום קבורה קדום ומזבח הנמצאים ברשות הארמנים והסורים. למרות שרוב הקתולים מקבלים את מסורת קבורת מרים באפסוס ולא בירושלים, בדרך כלל יושב במקום גם נציג קתולי.
מדרום לקבר נמצאת גומחת תפילה מוסלמית (מיחרב), כיוון שמרים היא אחת הדמויות הנערצות על ידי המוסלמים, אם כי המוסלמים לא מרבים להגיע לכאן לתפילה. הקבר הפך למקום קדוש לאסלאם במאה ה-17. מוג'יר א-דין, מלומד מוסלמי מהמאה ה-15 טען כבר אז כי מוחמד ראה אור זורח מקבר "אחותו מרים" בעת מסע הלילה שלו לירושלים. קברו של מוג'יר אל דין מצוי מעל לחצר בקרבת מקום. 
על הקירות מסביב לקבר מרים ישנם ציורים המתארים את מרים הנרדמת. הקבר מכוסה בשיש ובו שלושה חורים עגולים החושפים את הסלע החצוב של הקבר המקורי. ייתכן שהקבר הזה מהווה חלק משדה הקברים היהודי שהיה על מדרונות הר הזיתים בימי הבית השני. בתקרה פתח המסמל את עלייתה של מרים לשמים, בדומה לפתח שהיה בתקופה הצלבנית בכנסיית העלייה מעל לסלע שממנו עלה ישו השמיימה.
המדרגות המובילות אל הקבר הנמצא בקריפטה
הקפלה בה נקברה מליסנדה
האדיקולה בה שוכן קבר מרים
קבר מרים
ראו גם

מערת הבגידה
סטטוס קוו (המקומות הקדושים)
לקריאה נוספת

נחמה שפרן, במורד מעלה הזיתים, ירושלים וכל נתיבותיה, יד יצחק בן-צבי, 1996.
אלי שילר, הר הזיתים, 1978.
Sarah Kochav, Mount of Olives, Yad Ben Zvi, 2000.
קו הצחיחות

נוף מהפארק הלאומי אטושה, שהוא חצי-צחיח.
קו הצחיחות הוא קו דמיוני שמפריד בין אזור אקלים המדבר לאזור האקלים הערבתי ויורדים בו כ-200 מ"מ משקעים בשנה. קו הצחיחות אינו קבוע והוא נע בכל שנה, צפונה או דרומה (בישראל בין 30 ל-40 ק"מ לכל כיוון), וזאת על-פי כמות המשקעים שירדה באותה שנה. לכן, מקובל לדבר על אזור הצחיחות. לדוגמה: בשנה שחונה, קו הצחיחות ינוע לכיוון צפון ואילו בשנה גשומה ינוע קו הצחיחות לכיוון דרום.
לקו הצחיחות יש השפעה רבה על החקלאות מפני שלא ניתן לגדל גידולים חקלאיים שדורשים הרבה מים דרומית לקו זה. כן ניתן לגדל גידולים כמו חיטה ושעורה דרומית לקו זה מכיוון שהם לא דורשים כמות מים גדולה. כדי להיאבק במצב זה, חייב החקלאי להסתמך בחלק ניכר משדותיו על השקיה.
קלאץ' (ספורט)

קלאץ' (באנגלית: Clutch או Clutch performance) הוא מונח בספורט ובפסיכולוגיה של הספורט, המשמש לתאר את הרגעים המכריעים בתחרות, שבהם נמצא הספורטאי תחת לחץ רב.
פירוש המונח

קלאץ' הוא מונח המשמש לתיאור היכולת של שחקן או קבוצה לנפק הופעה טובה תחת לחץ, במיוחד ברגעי הסיום של המשחק או התחרות. זו איכות שלא תמיד ניתנת למדידה לפי הסטטיסטיקה היבשה, ושחקני הקלאץ' הם אלה שמספקים את הנדרש מהם גם כאשר הלחץ עליהם גבוה.
שחקן שהוא "שחקן קלאץ'" לא חייב להיות שחקן שתמיד במיטבו, אלא שחקן שיש לו את היכולת לבצע את המיטב בזמני ההכרעה. לדוגמה, שחקן כדורסל עלול להחמיץ מספר זריקות במהלך המשחק, אבל אם הוא קולע זריקה מנצחת במשחק בשניות האחרונות, הוא ייחשב לשחקן קלאץ'. באופן דומה, קבוצת כדורגל עשויה להיות נחותה מיריבתה במשך רוב המשחק, אבל אם היא תחזור ותנצח בדקות האחרונות, היא תיחשב כקבוצת קלאץ'.
בתום עונת 2022/2023 ב-NBA החליטה ליגת ה-NBA להעניק פרס חדש, בשם "פרס שחקן הקלאץ' של העונה ב-NBA", לשחקן "המצטיין מבין חבריו ברגעי הקלאץ' של העונה". הפרס נקרא על שם ג'רי ווסט, שחקנה של קבוצת לוס אנג'לס לייקרס, שנחשב לאחד משחקני הקלאץ' הגדולים בכל הזמנים.
בספרות המקצועית

חוק ירקיז-דודסון משנת 1908 קובע כי לחץ מגביר את הביצועים במידה מסוימת, אך יותר מדי לחץ יפגע בביצועים. החוק מנוסח כעקומת פעמון, והשחקנים החריגים בו הם שחקני קלאץ'.
לכל שחקן יש טווח מסוים של חרדה לפני הופעה שמובילה לביצועים מיטביים.
הערות שוליים

↑  NBA 75: At No. 14, Jerry West was ‘Mr. Clutch’ and forever will be brutally honest about himself, The Athletic, 1
↑  Robert M. Yerkes, John D. Dodson, The Relation of Strength of Stimulus to Rapidity of Habit Formation, 1908-01-01 doi: 10.1002/cne.920180503
↑  Aki Kamata, Gershon Tenenbaum, Yuri Hanin, Determining the Individual Zone of Optimal Functioning by a Probabilistic Method, Medicine & Science in Sports & Exercise 34, 2002-05, עמ' 84 doi: 10.1097/00005768-200205001-01782
ערך זה הוא קצרמרבנושא ספורט. אתם מוזמנים לתרום לוויקיפדיה ו.
קלאסיקת עשבי המרפא של שנונג

קלאסיקת עשבי המרפא של שֶׁנּוֹנְג (בסינית מסורתית: 神農本草經; בסינית מפושטת: 神农本草经; בפין-יין: Shénnóng Běncǎo Jīng) הוא ספר סיני על חקלאות וצמחי מרפא, המיוחס לשליט האגדי שֶׁנּוֹנְג, אשר חי באלף ה-3 לפנה"ס. חוקרים משערים כי למעשה מדובר באוסף של מסורות בעל-פה שנכתבו בין 300 לפנה"ס ל-200 לספירה.
תוכן

הכרך הראשון כלל 120 צמחים שאינם מסוכנים לאדם, שהוגדרו "ממריצים", כגון: פטריית הריישי ג'ינסנג, חוחובה, תפוז, קינמון וליקריץ.
הכרך השני הוקדש ל-120 צמחי מרפא, שנועדו לטיפול במחלות, אך יש בהן מידה של רעילות. בקטגוריה הזו נמצאים זנגביל, אדמונית ומלפפונים. הרכיבים המתוארים בכרך זה מוגדרים "אנושיים".
בכרך השלישי ישנם 125 ערכים לצמחים בעלי השפעה הרסנית ורעילות גבוהה, כגון ריבס, אפרסקים ועוד.
גרסאות

הטקסט המקורי אבד בתקופות עתיקות, אך על פי רישומים בקטלוגים עתיקים היו בו שלושה כרכים ובהם 365 ערכים על תרופות.
בתקופת השושלות הדרומיות כתב טָאו חונְגְגִ'ינְג פרשנות לספר, שהגדילה אותו ל-730 ערכים בשבעה כרכים, וכללה גם את הנספח "סיווג רישומי שמות התרופות".
בתקופת שושלת צ'ינג, ביצע סוּן שִׂינְגְיֵן ביקורת ואיסוף יסודיים בנוגע לטקסט, אשר הביאו ליצירת הגרסה המקובלת כיום של הספר. סוּן סבר כי לא מן הנמנע שמקורו של הספר אכן בימיהם של שֶׁנּוֹנְג והקיסר הצהוב, אך מאחר שלא היה כתב בזמנם, עבר הידע על התרופות בעל-פה במהלך הדורות תוך שהוא מקבל שיפורים ותוספות מידי מומחים שונים, וסופג השמטות, כך שהגרסה שהגיעה לימינו אינה גרסה עתיקה.
זיהוי היסטורי

ב"תיעוד הספרות" שבספר הָאן מתועדים שני טקסטים המקושרים לשֶׁנּוֹנְג ועשויים להיות למעשה "קלאסיקת עשבי המרפא של שֶׁנּוֹנְג": המאכלים האסורים של שֶׁנּוֹנְג והקיסר הצהוב בשבעה כרכים תחת קטגוריית "קלאסיקות", ו"שֶׁנּוֹנְג" ב20 עמודים תחת הקטגוריה "חקלאות".
בָּאן גוּ מתקופת שושלת האן המזרחית הסביר כי "שֶׁנּוֹנְג" בעל 20 הדפים הוא טקסט מימי שש המדינות, שנכתב על ידי אוסף חכמים שחששו מהזנחת השליטים את ענייני החקלאות, ולכן ייחסו את הדברים לשֶׁנּוֹנְג, והטקסט שפורסם שם לפני תקופת האן המערבית אינו עוסק כלל בפירוט תרופות. לפיכך נראה כי "המאכלים האסורים של שֶׁנּוֹנְג והקיסר הצהוב" הוא המקור ל"קלאסיקת עשבי המרפא של שֶׁנּוֹנְג", אולם המקור והעיבוד כבר איבדו דמיון זה לזה.
הערות שוליים

↑  陶弘景
↑  名醫別錄
↑  孫星衍
↑  漢書·藝文志
↑  神農黃帝食禁
קפיטול מדינת קרוליינה הדרומית

| --- | --- |

 מידע כללי
 סוג:  קפיטול 
 כתובת:  Main Street 
 מיקום:  קולומביה 
 מדינה:  ארצות הברית 
 הקמה ובנייה
 אדריכל:  ג'ון רודולף נירנסי 
 סגנון אדריכלי:  התחייה היוונית 
 קואורדינטות:  34°00′02″N 81°01′59″W﻿ / ﻿34.000433°N 81.033147°W﻿ / 34.000433; -81.033147
  (למפת קרוליינה הדרומית מוגדלת) צ'ארלסטון קולומביה רוק היל גרינוויל פלורנס מירטל ביץ' קרוליינה הצפונית ג'ורג'יה האוקיינוס האטלנטיקפיטול מדינת קרוליינה הדרומית(למפת קרוליינה הדרומית רגילה) צ'ארלסטון קולומביה רוק היל גרינוויל פלורנס מירטל ביץ' קרוליינה הצפונית ג'ורג'יה האוקיינוס האטלנטיקפיטול מדינת קרוליינה הדרומית
 
המבנה בשעות הערב
קפיטול מדינת קרוליינה הדרומית (באנגלית: South Carolina State House) הוא מבנה המשמש את האספה הכללית (בית המחוקקים) של מדינת קרוליינה הדרומית שבארצות הברית. המבנה, השוכן בעיר קולומביה, משמש גם את משרדי מושל המדינה ומשרדי סגן המושל.
היסטוריה > בית המחוקקים הראשון

בית המחוקקים הראשון של מושבת קרוליינה הדרומית היה ממוקם בעיר צ'ארלסטון במפגש הרחובות ברוד ומיטינג. מבנה זה נבנה בין השנים 1753–1760. בעקבות הגידול בשטח המושבה הוחלט להעביר את הבירה למרכז המושבה, וב-22 במרץ 1786 נבחר אתר חדש לבירת המדינה, לחוף נהר קונגריי - וכן הוחלט ששמה של העיר החדשה יהא "קולומביה".
היסטוריה > בית המחוקקים השני

בית המחוקקים השני נבנה עבור ממשלת המושבה, והיה עשוי עץ. מבנה זה לא התאים לקרוליינה הדרומית משזו הפכה למדינה, ומושל המדינה ג'ון ל. מנינג החל ביוזמה להקמת בית מחוקקים חדש, ושכנע את בית המחוקקים להקים מבנה עשוי אבן שלא יהא נתון לסכנת שריפות.
היסטוריה > בית המחוקקים השלישי

הקמת המבנה החלה בשנת 1851 אולם נעצרה זמן קצר יותר בשל מעילה של אדריכל המבנה, פיטר המרסקולד, וחלקי המבנה שהוקמו פורקו בשל איכות החומרים והעבודה הנמוכה, באובדן עלות של 72,267 דולרים. האדריכל ג'ון ר. נירנסי נשכר על מנת לפקח על עבודות הקמת המבנה, ועבודות הבנייה החלו מחדש בשנת 1855 אולם הואטו בשל מלחמת האזרחים ונפסקו לחלוטין בשנת 1865 עת שצבא האיחוד בראשות גנרל ויליאם טקומסה שרמן כבש את העיר קולומביה ב-17 בפברואר. הבניין הבלתי גמור ניזוק מהפצצת התותחים ושרמן הורה על השמדת מבני הציבור של העיר. בית המחוקקים של המדינה, העשוי עץ, הועלה באש, וכן פנים בית המחוקקים השלישי, שהיה עדיין בבנייה הועלה באש תוך גרימת נזק רב לקירות הפנימיים, אולם קירות האבן החיצוניים נותרו לעמוד. שרמן החליט שלא להרוס את המבנה המסיבי (ככל הנראה מתוך רצון לחסוך באבק שרפה). פגיעות כדורי התותחים במבנה שומרו, ומצוינות כיום בשישה כוכבי ברונזה.
במסגרת שריפת המבנה נשרפו כל חומרי הבנייה שנשמרו בקרבת המבנה. לאחר תום המלחמה, השלמת המבנה זכתה לעדיפות נמוכה, והמדינה העדיפה להשקיע כספים בשיקום נזקי המלחמה. הוחלט להמתין למועד מאוחר יותר להשלמת המבנה, וכן הוחלט להשאיר את המבנה הבלתי גמור כפי שהוא. על מנת להגן על קירות המבנה, נבנה גג פח דק זמני מעל המבנה.
מושל המדינה וייד האמפטון, שנבחר בשנת 1876 החליט על המשך עבודות הבנייה, ואלה החלו שוב בשנת 1878, בהתבסס על תוכניותיו של נירנסי.
בשנת 1883 נירנסי התבקש על ידי המושל יו ס. תומפסון לשוב ולפקח על עבודות הבנייה, וזאת בשל העובדה שתוכניותיו נהרסו בשרפה של שנת 1865. נירנסי נאלץ לשכתב את תוכניותיו מזיכרונו. נירנסי נפטר ב-7 ביוני 1885 בטרם הושלם המבנה.
שותפו של נירנסי מבולטימור, ג'יימס קרופורד נילסון החליף את נירנסי, אולם מושל המדינה לא היה מרוצה מעבודתו, והוא הוחלף בשנת 1888 בפרנסיס מקהנרי נירנסי, בנו של ג'ון נירנסי.
פרנסיס נירנסי הקים גג של קבע עשוי צפחה מעל המבנה, וזאת על מנת לעצור את נזקי הדליפות הרבות שנגרמו בשל הגג הזמני. פרנסיס נירנסי השלים את בניית המבנה על פי תוכניות אביו, תכנן את ספריית בית המחוקקים (המשמשת כיום כחדר הכנסים של בית המחוקקים), ובאוקטובר 1890 הושלמו מרבית חלקיו הפנימיים של המבנה. נירנסי פנה לבית המחוקקים וביקש תקציב של 75,000 דולרים להשלמת החזית הצפונית. בית המחוקקים אישר תקציב של 4,500 דולרים בלבד, והעבודה הופסקה.
הסנטור המדינתי ג'ון קוויטמן מרשל אשר פעל להשלמת המבנה לפי תוכניותיו של נירנסי, ולהשגת תקציב של 214,500 דולרים שנדרו לצורך זה. בשונה מתוכניות נירנסי, הוחלט להקים בראש המבנה כיפה ולא מגדל מרובע כפי שתכנן נירנסי. בשנת 1900 נבחר האדריכל פרנק פירס מילבורן להשלים את המבנה, אשר עשה עבודה באיכות נמוכה, אולם במחיר זול. ועדה שפיקחה על הבנייה מטעם בית המחוקקים הכריזה על סיום עבודות הבנייה ב-4 בפברואר 1903 על אף מחאותיו של מרשל. מאוחר יותר התגלו מספר רב של פגמים במבנה, ואלה תוקנו על ידי האדריכל צ'ארלס קוקר וילסון. הקמת המבנה הושלמה בשנת 1907. המבנה שוקל כ-70,000 טונות ושטחו כ-12,300 מ"ר. אורכו של המבנה כ-91 מטרים, רוחבו כ-30 מטרים וגובהו כ-55 מטרים. הבנייה נמשכה 56 שנים בעלות כוללת של 3,450,000 דולרים.
היסטוריה > שיפוץ המבנה

מבנה בית המחוקקים שופץ פעמיים. השיפוץ הראשון נערך בין השנים 1959–1969 והשני בין השנים 1995–1998.
במסגרת השיפוצים נעשה מאמץ לשמר על מראהו ההיסטורי של המבנה תוך התאמתו לצרכים המודרניים (התקנת מערכות אלקטרוניות, מערכות אבטחה, מערכות מיזוג אוויר, וכן מערכות הגנה וייצוב מפני רעידות אדמה). עלות השיפוץ השנייה הגיעה ל-48,000,000 דולרים, והמבנה נפתח מחדש לציבור ב-22 באוגוסט 1998.
תיאור המבנה

המבנה בנוי בסגנון נאו-קלאסי. במרכז חזית המבנה מצויה אכסדרת עמודים, ובמרכז המבנה כיפה המצופה נחושת.
בקומת הקרקע של המבנה מצויים משרדי מושל המדינה וסגן המושל. גרם מדרגות עשוי ברזל יצוק מוביל לקומה המרכזית של המבנה בו נמצאים חדר בית המחוקקים (הבית התחתון), חדר הסנאט, וחדר הישיבות (אשר בעת הקמת המבנה היה מיועד לספרייה).
אנדרטאות בחצר המבנה

בחצר המבנה אנדרטאות ופסלים רבים, ובהם דגל הקרב של מדינות הקונפדרציה של אמריקה, אשר הונף על כיפת המבנה עד ה-1 ביולי 2000, והועבר לאנדרטה ייעודית, וכן בחצר המבנה אנדרטה לשחורים באמריקה.
אנדרטה נוספת הממוקמת בחצר היא האנדרטה לנופלים מבין שוטרי המדינה שנפלו במילוי תפקידם, וכן פסלי הסנטורים סטורם תורמונד ובנג'מין ראיין טילמן.
אחד מששת כוכבי הברונזה המסמלים את המקומות בהם נפגע הבניין פגיעות כדורי תותחים במלחמת האזרחים.
בית המחוקקים, קודם לשיפוץ של 1998.
המבנה בשנת 1875 לערך. המגדל הוחלף בכיפה מאוחר יותר.
קארוי ביין

| --- | --- |
אין תמונה חופשית
 לידה:  7 באפריל 1853 מאגוץ', הונגריה 
 פטירה:  18 באוקטובר 1907 (בגיל 54) בודפשט, האימפריה האוסטרו-הונגרית 
 ענף מדעי:  מתמטיקה 
 מקום קבורה:  בית הקברות היהודי ברחוב קוזמה 
 
קארוי ביין (בהונגרית: Bein Károly; מאגוץ', 7 באפריל 1853 – בודפשט, 18 באוקטובר 1907) היה מתמטיקאי הונגרי-יהודי, מורה בבית המדרש לרבנים בבודפשט.
ביוגרפיה

קארוי ביין הוא בנם של אליהו (אילש) ביין, סוחר של באבטה שמידט. בטרם סיים את לימודיו באוניברסיטה הטכנולוגית של בודפשט הוא סיים את הגימנסיה הריאלית ובשנת 1874 הפך לסטודנט באוניברסיטה בודפשט לטכנולוגיה וכלכלה. בתום לימודיו וקבלת התואר בשנת 1878 הוא התקבל בבית המדרש לרבנים בבודפשט (כיום נקרא גם האוניברסיטה היהודית) שנפתח בשנת 1877. שם לימד מתמטיקה, פיזיקה ומדעי הטבע בקורסים של השנה הראשונה. הוא כתב כמה יצירות בולטות, וזכה בפרס מטעם האקדמיה ההונגרית למדעים על "תורת הכמויות בביטוח" בנוסף לימד גם בבית הספר להכשרה למורים של הקהיחה היהודית ובאקדמיה למסחר.
ביין הובא למנוחת עולמים בבית הקברות היהודי ברחוב קוזמה (חלקה 5 שורה 1 קבר 9).
חייו הפרטיים

אשתו הראשונה הייתה לינקה (קרולינה) קאפ, איתה התחתן ב־1 ביולי 1878. היא נפטרה ב־25 באוקטובר 1884, בגיל עשרים ושש. ילדיו (מאשתו ראשונה):
קורנל ביין (1880–1929) מנהל בית חרושת לסוכר. אשתו הייתה מאריה ליגטי (1887–1945).
יולאן ביין (1881–1914).
בטלהיים אמילנה ביין אולגה ביין (בטלהיים אחרי נישואיה) (1883–1943).
אשתו השנייה הייתה סטפניה פרוינד (1864–1919), נישאו ב 21 בינואר 1886. ילדיו (מאשתו השנייה):
ארווין ביין (1887–1891)
מאמריו

בשנים 75–1873 היה עובד העובד ב"פונפירקרנייר צייטונג" (Fünfkirchener Zeitung). מאמריו המדעיים והמתמטיים, המתמטיים, החינוכיים והביוגרפיים התפרסמו בכתבי העת הבאים:
בית ספר חטיבת ביניים (1880)
חינוך לאומי לנשים (1880. 1883) כ
תב העת למדעי הטבע (1881. 1884-85)
חינוך הונגרי (1884-85)
הסכמה בתחום החינוך (1885-8)
פסטר לויד (1886. 348. 1887. 11. 34. 216. 288. 1888. 186. 1889. 109)
סקירה יהודית-הונגרית (1886) כ
תב עת למורי העם (1887)
Zeitschrift für math. und naturw. הופיע באונטריכט (Unterricht).
יצירותיו

Természettan a népiskolák és az ismétlő iskolák számára. Bpest, 1887. (2. kiadás. U. ott, 1890.)
Naturlehre für Volks- und Wiederholungsschule. U. ott, 1890.
Természettan polgári és a felsőbb leányiskolák számára U. ott, 1890.
Természettan a tanító- és a tanítónő-képzőintézetek számára. U. ott, 1890.
Képes természetrajz. Berge F. után ford. és a hazai viszonyokra alkalmazva. U. ott, 1891.
A kis lepkegyűjtő. U. ott, 1891. (Ford.)
ראו גם

פאל גויאש: חייהם ויצירותיהם של סופרים הונגרים. Bp., איגוד הספרנים והארכיונאים ההונגרים, 1939-2002.
ספר זיכרון לציון חמישים שנה לבית המדרש לרבנים בבודפשט על שם פרנץ יוזף. 1-2. כרך א ' [שני כרך א ' ] הועלה על ידי לאיוש בלאו, שימון צדוק הבשי, דינש פרידמן., 1927.
יוז'ף פלטינוס: חטאי הבונים החופשיים. מהדורה רביעית בודפשט 1938–1939. Buda-Bernwaliner József .
הלקסיקון הגדול של פאלאס, אנציקלופדיה של כל הידע.
לקריאה נוספת

לקסיקון יהודי הונגרי. קארוי ביין
אינדקס ביוגרפי הונגרי. מוזיאון הספרותי פטפי. קארוי ביין. Bein Károly. Magyar Életrajzi Index. Petőfi Irodalmi Múzeum )
חייהם ויצירותיהם של סופרים הונגרים. קארוי ביין
הערות שוליים

↑  "Halotti bejegyzése a Budapest II. kerületi polgári halotti akv. 2081/1907. folyószáma alatt".
↑  Bein Károly. Öröklét.
↑  "Házasságkötési bejegyzése a pesti neológ izraelita hitközség esketési akv. 173/1878. folyószáma alatt".
↑  "Bein Kornél halotti bejegyzése a Budapest V. kerületi polgári halotti akv. 252/1907. folyószáma alatt".
↑  "Bein Kornélné halotti bejegyzése a Budapest VI. kerületi polgári halotti akv. 936/1945. folyószáma alatt".
↑  "Szántó Jenőné Bein Jolán halotti bejegyzése a Budapest V. kerületi polgári halotti akv. 13/1914. folyószáma alatt".
↑  "Bettelheim Emilné Bein Olga halotti bejegyzése a Budapest XII. kerületi polgári halotti akv. 1931/1943. folyószáma alatt".
↑  "Bein Károlyné Freund Stefánia halotti bejegyzése a Budapest V. kerületi polgári halotti akv. 468/1919. folyószáma alatt".
↑  "Bein Károly és Freund Stefánia házasságkötési bejegyzése a pesti neológ izraelita hitközség esketési akv. 23/1886. folyószáma alatt".
קפיטול רקורדס נאשוויל

| --- | --- |


 נתונים כלליים
 סוג:  חברת תקליטים
 מייסדים:  ג'וני מרסר   באדי דסילבה
 תקופת הפעילות:  1950–הווה (כ־74 שנים)
 חברת אם:  יוניברסל מיוזיק גרופ
 חברות בנות:  קפיטול נאשוויל (1950)   EMI נאשוויל (2010)
 מיקום המטה:  נאשוויל, טנסי
 שליטה בחברה:  יוניברסל מיוזיק גרופ נאשוויל
 מוצרים עיקריים:  תקליטים • תקליטורים
  
 http://capitolnashville.com
 
קפיטול רקורדס נאשוויל (באנגלית: Capitol Records Nashville) היא חברת תקליטים מרכזית בארצות הברית הממוקמת בנאשוויל, טנסי, הפועלת כחלק מקבוצת יוניברסל מיוזיק גרופ נאשוויל. קארי אנדרווד, שנחשבת לאחת מהזמרות המצליחות ביותר בכל הזמנים, הוחתמה בחברת התקליטים הזו והוציאה דרכה שלל אלבומים וסינגלים.
רקע

בין השנים 1991–1995, קפיטול רקורדס נאשוויל נודעה בשם ליברטי רקורדס, לפני שחזרה לשם קפיטול נאשוויל בשנת 1995. כשפעלה בשם ליברטי, היא הפעילה את חברת האחות פטריוט רקורדס בין השנים 1994–1995. בשנת 1999 השיקה EMI את חברת וירג'ין רקורדס נאשוויל.
בשנת 2010 הושקה חברת האחות שלה, EMI נאשוויל. ב-23 במרץ 2011, אלן ג'קסון חתם ב-EMI נאשוויל של קפיטול, בשיתוף עם חברת ACR רקורדס שלו.
בקפיטול נאשוויל הוחתמו כמה אמני קומדיה מצליחים.
אמנים בקפיטול נאשוויל

דירקס בנטלי
לוק בריאן
מיקי גייטון
אדם המבריק
קיילי האמאק
ליטל ביג טאון
הוט נייט נייטס
ג'ון פרדי
דריוס ראקר
הוטי & דה בלוופיש
קארי אנדרווד
קית' אורבן
אמנים בתקליטי EMI נאשוויל

גארי אלן
האחים אוסבורן
אריק צ'ורץ'
ג'ון לנגסטון
ברנדון ליי
קיילי מורגן
אמנים לשעבר

| --- | --- |
* גארת' ברוקס גלן קמפבל  צ'ארלס קלי  ליידי איי  ג'נט מקארדי  אן מארי  ווקר הייז: * וילי נלסון קני רוג'רס  רוי רוג'רס  לינדה רונסטאדט  הילרי סקוט  טניה טאקר
ראו גם

קפיטול רקורדס
EMI
הערות שוליים

↑  Billy DukesPublished: March 28, 2017, Carrie Underwood Signs With Capitol Records Nashville, Taste of Country (באנגלית)
1 2 3  umgnashville, www.umgnashville.com
| --- | --- |
בקרת זהויות :  MusicBrainz: b0a3241c-d87b-4ad9-aa16-d89239bed11f
קרב מוהאץ' (1687)

ערך זה עוסק בקרב ב-1687. אם התכוונתם לקרב ב-1626, ראו .
קרב מוהאץ' (1687), הידוע גם בשמות "קרב מוהאץ' השני" ו"קרב הרשאני", התחולל ב-12 באוגוסט 1687 ליד העיירה מוהאץ' שבדרום הונגריה בקרבת נהר הדנובה. הקרב היה חלק מהמאבק רב השנים בין האימפריה העות'מאנית לבין אירופה הנוצרית. בקרב זה הנחיל הצבא ההבסבורגי מפלה ניצחת לצבא העות'מאני. מפלה זו הביאה קץ לאיום העות'מאני המתמשך על אירופה הנוצרית.
הצבא ההבסבורגי בפיקודו של קרל החמישי, דוכס לורן מנה כ-60,000 חיילים. הצבא העות'מאני בפיקודו של הוזיר הגדול סארי סולימאן פשה מנה אף הוא כ-60,000 חיילים. לעות'מאנים היו כ-10,000 הרוגים, לעומת כ-600 בלבד להבסבורגים.
לתבוסה היו השלכות מרחיקות לכת אצל העות'מאנים. היניצ'רים והסיפאהים התמרדו כנגד מפקד הכח סארי סולימאן פשה, שברח לקונסטנטינופול, שם הוצא להורג על ידי הסולטאן מהמט הרביעי. בהמשך, ב-8 בנובמבר באותה שנה, הסולטאן עצמו הודח ואחיו סולימאן השני הומלך תחתיו.
הכוחות ההבסבורגיים ניצלו את חולשת הצבא העות'מאני המובס והשתלטו על רוב שטחי הונגריה ושטחי סלאבוניה וטרנסילבניה של ימינו. לקראת סוף אותה שנה (ב-9 בדצמבר 1687) כונסה אספת המעמדות ההונגרית (Országgyűlés) בברטיסלאבה. האספה ויתרה למעשה על עצמאות הונגריה והכירה בקיסרים ההבסבורגיים כמלכי הונגריה. הארכידוכס יוזף בן התשע, לימים הקיסר יוזף הראשון, הוכתר למלך הונגריה.
קלאודיה קולב

קלאודיה אן קולב (באנגלית: Claudia Ann Kolb; נולדה ב-19 בדצמבר 1949) היא שחיינית עבר אמריקאית. אלופה אולימפית (מקסיקו סיטי 1968) ושיאנית עולם שהתמחתה בסגנון מעורב אישי.
ביוגרפיה

קולב נולדה בהייוורד, קליפורניה, ילדה שלישית מתוך עשרה ילדים. היא התאמנה בהדרכתו של ג'ורג' היינס במועדון השחייה של סנטה קלרה, שבו שחו מספר אלופים אולימפיים כמו דון שולנדר, דונה דה וארונה, דיק רות', מארק ספיץ, דבי מאייר וקארן מו.
ביוגרפיה > שיאנית עולם

בתחרות שנערכה ביולי 1964 קבעה קולב את שיאה העולמי הראשון, במשחה ל-100 מטר חזה בהיותה רק בת 14 וחצי בתוצאה של 1:17.9 דקות.
באולימפיאדת טוקיו (1964) זכתה קולב במדליית כסף במשחה ל-200 מטר חזה. היא קבעה תוצאה של 2:47.6 דקות, אחרי המנצחת מברית המועצות גלינה פרוזומנשיקובה שקבעה שיא אולימפי חדש בתוצאה של 2:46.4 דקות. שלישית סיימה שחיינית נוספת מברית המועצות סווטלנה באבאנינה (2:48.6 דקות).
למרות שקולב קבעה שיא עולם ב-100 מטר חזה וזכתה במדליית כסף אולימפית במרחק הכפול, היא בחרה להתרכז בסגנון מעורב אישי.
במשחקים הפאן-אמריקאיים שנערכו בוויניפג, קנדה בשנת 1967 זכתה קולב ב-4 מדליות, 3 זהב ו-1 כסף. היא זכתה במדליות זהב במשחים ל-200 מטר פרפר, 200 מטר מעורב אישי בשיא עולם של 2:26.1 דקות ו-400 מטר מעורב אישי בשיא עולם נוסף של 5:09.7 דקות. נוסף לכך, היא זכתה במדליית כסף במשחה ל-200 מטר חזה.
לאולימפיאדת מקסיקו סיטי (1968) הגיעה קולב כשיאנית עולם במשחה ל-200 מטר מעורב אישי בתוצאה של 2:23.5 דקות ובמשחה ל-400 מטר מעורב אישי בתוצאה של 5:04.7 דקות והייתה המועמדת הברורה לזכייה כפולה וכך היה. במשחקים עצמם היא זכתה בשתי מדליות זהב עם שני שיאים אולימפיים חדשים, במשחה ל-200 מטר מעורב אישי בתוצאה של 2:24.7 דקות לפני בנות ארצה סוזן פדרסן (2:28.8 דקות) וג'אן האן (2:31.4 דקות) ובמשחה ל-400 מטר מעורב אישי בתוצאה של 5:08.5 דקות, בפער הגדול ביותר מאז 1928 מהשחיינית השנייה (13.7 שניות) בת ארצה לין וידאלי (5:22.2 דקות) והמזרח גרמניה זבינה שטיינבאך (5:25.3 דקות).
לאחר המשחקים האולימפיים פרשה קולב משחייה תחרותית והחלה לאמן במספר מועדונים: סאות' בנד, אינדיאנה, סנטה קלרה, קליפורניה (שבו התאמנה), אוניברסיטת סטנפורד ואוניברסיטת פסיפיק, אורגון. שחייני קבוצתה מסטנפורד זכו במקום הראשון בשנת 1980 בתחרות הקבוצתית של ה-NCAA.
תארים והישגים

קולב קבעה 23 שיאי עולם וזכתה ב-25 תוארי אליפות ארצות הברית.
קולב זכתה בתואר שחיינית השנה בעולם ב-1966.
בשנת 1975 זכתה קולב להכלל בהיכל התהילה הבינלאומי של השחייה.
ראו גם

התפתחות שיא העולם במשחה ל-100 מטר חזה
התפתחות שיאי העולם ב-200 מטר מעורב אישי (ויקיפדיה האנגלית).
התפתחות שיאי העולם ב-400 מטר מעורב אישי (ויקיפדיה האנגלית).
קולות בנגב

קולות בנגב הוא מרכז הכשרה והנחיה הפועל לשינוי חברתי. המרכז הוקם בשנת 1995.
העמותה מפעילה קבוצות וסדנאות בקרב קהילת הדרום המגוונת, במטרה לקדם דמוקרטיה ושוויון ולפתח מנהיגות מקומית בנגב, כאשר דגש הפעילות הוא בהובלת יחידים וקבוצות לשינוי חברתי אקטיבי.
קולות בנגב מכשירה מנחים – באמצעות מיקודים שונים של תרבות ואוכלוסייה, על מנת לענות לצרכים הייחודיים של כל קבוצה, להתמחות בזיהויים, לאפשר קיומן של זהויות שונות ועל מנת לקדם פיתוח והנהגה בכל קבוצה ומתוך כל קבוצה- לכלל האוכלוסייה.
קולות בנגב מאמינה שיצירת שינוי במעגל הפרטי של האדם, מוביל לשינוי משמעותי במעגל הקהילתי. באמצעות הכשרת מנחי קבוצות בגישה ייחודית שפיתחה, העמותה זורעת זרעים של שינוי בכל הנגב, שמובילים לשיח חברתי אחר.
חזון

קולות בנגב הוא מרכז הכשרה והנחיה לשינוי חברתי - ארגון פלורליסטי ללמידה, מפגש וחינוך. פעילותנו מתבטאת לקידום הדמוקרטיה והשוויון וצמצום האפליה באשר היא.
קולות בנגב פועלת לקידום ההידברות והקריבה בין קבוצות שונות בחברה.